**Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 7.0.versija - “Fizisko personu datu pakalpojumu modernizācija”)” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. Ministru kabineta (turpmāk – MK) 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts.
2. Deklarācijas par Māra Kučinska vadītā MK iecerēto darbību 35 uzdevums “Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums “Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5. darbības rezultāts “Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”
3. MK 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.punkts un 7.punkts.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar MK rīkojuma projektu tiek apstiprināts un iekļauts informācijas un komunikāciju tehnoloģiju (turpmāk – IKT) mērķarhitektūras 7.0 versijā  projekta apraksts “Fizisko personu datu pakalpojumu modernizācija” (turpmāk – FPRIS projekts), kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā.VARAM ir atbalstījis FPRIS projekta iekļaušanu IKT mērķarhitektūras kārtējā versijā. FPRIS projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot vai no jauna izstrādājot 15 publiskās pārvaldes procesus un izstrādājot 1 informācijas sistēmu (turpmāk – IS) platformu.No FPRIS projekta kopējā finansējuma 5 000 000 *euro* apmērā, 500 000 *euro* ir plānoti, lai saskaņā ar MK 2016.gada 11.augusta rīkojumu Nr.439 “Par Konceptuālo ziņojumu par fizisko personu reģistru” nodrošinātu ārzemnieku reģistrācijas procesu, bet 4 500 000 *euro* ir plānoti fizisko personu datu pakalpojumu modernizācijai, tai skaitā 15 publiskās pārvaldes procesu izstrādei un pilnveidošanai. **FPRIS projektam ir izvirzīti šādi mērķi:**1. nodrošināt vienotu un centralizētu ārzemnieku reģistrēšanu un uzskaiti publiskajā pārvaldē;
2. atvērt Latvijas elektronisko vidi ārzemniekiem, nodrošinot iespēju ārzemniekiem izmantot publiskās pārvaldes e-pakalpojumus;
3. atvieglot personai piešķirto statusu pārvaldību un apliecināšanu;
4. nodrošināt atbalstu vienotai fizisko personu e-adreses datu uzturēšanai.

Pilsonības un migrācijas lietu pārvaldes (turpmāk - PMLP) Iedzīvotāju reģistra (turpmāk - IeR) mērķis ir nodrošināt iedzīvotāju uzskaiti (tai skaitā:* Latvijas pilsoņi, Latvijas nepilsoņi;
* Latvijā uzturēšanās atļauju, reģistrācijas apliecību vai pastāvīgās uzturēšanās apliecību saņēmušās personas;
* personas, kurām Latvijā piešķirts bezvalstnieka, bēgļa vai alternatīvais statuss vai pagaidu aizsardzība;
* personas, attiecībā uz kurām pieņemts lēmums par uzturēšanās atļaujas, reģistrācijas apliecības vai pastāvīgās uzturēšanās apliecības izsniegšanu)

Iedzīvotāju reģistra likumā noteiktajā kārtībā. Šo personas ziņu aktualizēšana tiek nodrošināta saskaņā ar IeR iekļauto ziņu aktualizēšanas kārtības noteikumiem (MK 2011. gada 15.februāra noteikumi Nr.131 „Iedzīvotāju reģistrā iekļauto ziņu aktualizēšanas kārtība”).IeR par personu ziņas tiek iekļautas atbilstoši Iedzīvotāju reģistra likumā un citos normatīvajos aktos noteiktajam. IeR galvenie lietotāji ir valsts un pašvaldību iestāžu un institūciju darbinieki, kuriem savu funkciju un uzdevumu veikšanai nepieciešama IeR uzkrātā informācija. IeR informācijas sistēma izstrādāta laika posmā no 2003. līdz 2005. gadam, attiecīgi ieviesta un darbojas kopš 2006.gada.**Esošajā situācijā ir identificētas šādas problēmas:*** IeR tehniskais risinājums vairs nespēj nodrošināt izveidoto ārējo klientu pieslēgumu apkalpošanu atbilstošā ātrdarbībā;
* nav vienota un centralizēta ārzemnieku reģistrēšana un uzskaite;
* personas statuss nav pieejams vienuviet, katram pakalpojuma sniedzējam to apliecinot atsevišķi;
* IeR informācijas sistēmas nepieejamība izmaiņu vai jauninājumu uzstādīšanas laikā, vai tehnisko resursu komponentu nomaiņu laikā;
* IeR informācijas sistēmas testa vides nepiemērotība faktiskajām vajadzībām;
* IeR tehniskais risinājums nenodrošina atvērto datu politikas īstenošanu;
* IeR tehniskais risinājums nav pietiekams, lai nodrošinātu esošajām vajadzībām atbilstošu lietotāju darbību uzskaiti un auditācijas pierakstu veidošanu;
* IeR tehniskais risinājums nenodrošina iespēju automatizēti veikt pakalpojuma apmaksas pārbaudi;
* nav izveidots drošs komunikācijas kanāls elektroniskai informācijas apritei starp fiziskām personām un valsts iestādēm.
 |
|  3. | Projekta izstrādē iesaistītās institūcijas | PMLP |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, komersanti, valsts pārvalde, pašvaldības, biedrības, nodibinājumi. |
| 2. | Tiesiskā regulējuma ietekme uz tautsaimniecību un administratīvo slogu | 1. Administratīvā sloga samazinājums ārzemniekiem, kuriem tiek nodrošināta iespēja pilnvērtīgi izmantot valsts e-pakalpojumus.
2. Administratīvā sloga samazinājums iedzīvotājiem, automatizēti reģistrējot, apskatot un mainot personas statusus.
3. Administratīvā sloga samazinājums pakalpojuma sniedzējiem atsevišķām iedzīvotāju grupām.
4. Izmaksu ietaupījums, kas rodas, samazinot papīra dokumentu apriti pieprasījumu nosūtīšanai un apstrādei PMLP.
 |
| 3. | Administratīvo izmaksu monetārais novērtējums | Nav attiecināms |
| 4. | Cita informācija | Nav attiecināms  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | **Turpmākie trīs gadi (*euro*)** |
| **2018.g.** | **2019.g.** | **2020.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** | **izmaiņas, salīdzinot ar kārtējo 2017. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **85 000** | **1 785 000** | **2 380 000** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 85 000 |   1 785 000 |  2 380 000 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **100 000** | **2 100 000** | **2 800 000** | **288 809** |
| 2.1. valsts pamatbudžets | 0 | 100 000 | 2 100 000 | 2 800 000 | 288 809 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | **0** | **-15 000** | **-315 000** | **-420 000** | **-288 809** |
| 3.1. valsts pamatbudžets | 0 | -15 000 | -315 000 | -420 000 | -288 809 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi |  | 0 | 0 | 0 | 0 |
| 5. Precizēta finansiālā ietekme: |  | **-15 000** | **-315 000** | **-420 000** | **-288 809** |
| 5.1. valsts pamatbudžets | -15 000 | -315 000 | -420 000 | -288 809 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Tiks izstrādāts jauns moderns tehnoloģiskais risinājums Fizisko personu reģistra informācijas sistēma (turpmāk – FPRIS), kurā turpmāk tiks uzkrāti IeR un Civilstāvokļa aktu reģistra sistēmas (turpmāk - CARIS) dati, nodrošināta nepieciešamā funkcionalitāte, kā arī tiks paplašināts uzkrāto datu apjoms ar vienotu ārzemnieku reģistrāciju, kas dos iespēju modernizēt fizisko personu datu pakalpojumus.FPRIS IKT risinājums atbalstīs divu jaunu reģistru funkcionalitāti – Fizisko personu reģistrs (turpmāk – FPR), kura tiesiskais pamats būs Fizisko personu reģistra likums, un Civilstāvokļa aktu reģistrs (turpmāk – CAR), kura tiesiskais pamats ir Civilstāvokļa aktu reģistrācijas likums. Abi reģistri būs savstarpēji cieši integrēti un izmantos vienu IKT risinājumu - FPRIS. FPRIS tiks migrēti dati no pašreizējā IeR un CARIS un turpmāk uzturēti FPRIS IKT jaunajā vienotajā risinājumā.Jaunais, modernais tehnoloģiskais risinājums paredz izveidot FPRIS tādas jaunas funkcionalitātes, kā ārzemnieku datu apstrāde un personas statusu apliecināšanas reģistra izveide, kā arī izveidot atvērto datu kopas. Tiks pārveidoti procesi, kas saistīti ar ārzemnieku reģistrāciju, ar IeR iekļaujamajām un aktualizējamajām ziņām par Latvijas pilsoņiem un Latvijas nepilsoņiem; personām, kuras Latvijā saņēmušas uzturēšanās atļauju, reģistrācijas apliecību vai pastāvīgās uzturēšanās apliecību; personām, kurām Latvijā piešķirts bezvalstnieka, bēgļa vai alternatīvais statuss vai pagaidu aizsardzība, kā arī civilstāvokļu aktu reģistrācijas process. Lai nodrošinātu pieeju FPRIS uzkrātajiem datiem un atbalstītu atvērto datu politiku, tiks modernizētas FPRIS testa datu bāzes un apliecinājumu un auditācijas pieraksti, paaugstināts IS drošības līmenis, kā arī pārveidoti datu nodošanas kanāli projekta partneriem. Lai nodrošinātu izveidotā FPRIS uzturēšanu, ir nepieciešami ~*449 953* *euro/*gadā, sākot ar 2020.gadu:1. Sistēmas problēmu, kļūdu novēršanas un profilaktiskās uzturēšanas pakalpojumi 170 cilvēkdienu apmērā izdevumi ir **92 565** *euro* (170 c/d x 450 *euro* + PVN[[1]](#footnote-2)).
2. Sistēmas pielāgošanas pakalpojumi 350 cilvēkdienu apmērā izdevumi ir **190** **575** *euro* (350 c/d x 450 *euro +* PVN).
3. Sistēmas drošības pārbaudes (sistēmas auditi pēc sistēmas nodošanas ekspluatācijā), ievērojot MK 2015. gada 28.jūlija noteikumus Nr.442 “Kārtība, kādātiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”, PMLP ārējais audits būs jāveic reizi 2 gados, un tāpēc PMLP būs nepieciešami **60 000** *euro.*
4. Oracle DBVS licences - **36 300** *euro.*
5. Datu centru programmatūras uzturēšanas izdevumi **70 513** *euro.*

Šobrīd PMLP IeR un CARIS uzturēšanai ir piešķirti 161 144 *euro*/gadā Iekšlietu ministrijas budžeta apakšprogrammai 11.01.00 “Pilsonības un migrācijas lietu pārvalde”. Līdz ar to papildus no 2020.gada ir nepieciešami 288 809 *euro (449 953 euro -161 144 euro)*PMLP ir izvērtējusi, ka iestādei nav iespējas rast papildus nepieciešamos finanšu līdzekļus jaunās FPRIS uzturēšanai no iestādes piešķirtajiem finanšu līdzekļiem. Kaut arī tiek modernizēti tādi procesi, kas saistīti ar datu nodošanu citām iestādēm, auditācijas pierakstu veikšanu un kontroli, testa datu bāžu pieejamību, kā arī nodrošināta ārzemniekiem pieeja e-Pārvaldei, kopumā PMLP nerodas resursu optimizācija, jo līdz ar FPRIS izveidošanu tiek izveidoti jauni procesi, tādi kā vienota ārzemnieku reģistrēšana, atvērto datu kopu izveidošana un uzturēšana un personu statusa apliecinājumu datu procesa izveidošana un uzturēšana, kam nepieciešami gan cilvēku, gan finanšu resursi. FPRIS projekts tiks finansēts no Eiropas reģionālās attīstības fonda (turpmāk - ERAF) līdzekļiem un tā kopējais finansējuma apjoms ir 5 000 000 *euro* (t.sk. ERAF līdzfinansējums 4 250 000 *euro* un valsts budžeta finansējums – 750 000 *euro*), no tiem 2017.gadā – 100 000 *euro*, 2018.gadā – 2 100 000 *euro*, 2019.gadā – 2 800 000 *euro*. Lai nodrošinātu ilgtspējīgu FPRIS projekta rezultātā izstrādāto IKT risinājumu darbību, pēc FPRIS projekta termiņa beigām ir plānojamas IKT risinājumu uzturēšanas izmaksas. Izmaksas uzturēšanai ir ~ 449 953 *euro*/gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekta īstenošanai nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |
|  |  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | PMLP, Valsts reģionālās attīstības aģentūra, Valsts sociālās apdrošināšanas aģentūra, Iekšlietu ministrijas Informācijas centrs, Kultūras informācijas sistēmu centrs, Valsts ieņēmumu dienests, Uzņēmumu reģistrs, Tieslietu administrācija, Latvijas Zvērināto notāru padome |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms  |
| 3. | Cita informācija | Nav |

Anotācijas IV, V un VI sadaļa – projekts šīs jomas neskar.

Vides aizsardzības un

reģionālās attīstības ministrs K.Gerhards

Vīza:

Valsts sekretārs R.Muciņš

11.05.2017 8:19

1911

Vides aizsardzības un reģionālās attīstības ministrijas

Elektroniskās pārvaldes departamenta

Informācijas sistēmu arhitektūras nodaļas

vecākā konsultante Vineta Brūvere

67026575,

vineta.bruvere@varam.gov.lv

1. Vienas cilvēkdienas izmaksas 450 *euro* + PVN apmērā tika plānotas, ņemot vērā šobrīd novērojamo cilvēkdienas izmaksu augošo tendenci IT tirgū. PMLP veiktajos iepirkumos par līdzīgiem programmēšanas darbiem pretendentu iesniegtajos piedāvājumos 1 cilvēkdienas cena 2016.gadā ir paaugstinājusies no 380 *euro*/dienā (gada sākumā) līdz 450 *euro*/dienā (gada nogalē). Ņemot vērā to, ka daudzi ERAF projekti IKT jomā tiks īstenoti vienlaicīgi, var prognozēt, ka drīzumā būs novērojama ievērojama IT industrijas noslodze un atbilstošu IT cilvēkresursu trūkums, kas var izraisīt vēl straujāku cilvēkdienas izmaksu kāpumu. Atšķirības starp ministrijām 1 cilvēkdienas izmaksu aprēķinos varētu būt saistītas ar izstrādājamās IS sarežģītību. PMLP projekta ietvaros izstrādātā FPRIS būs sarežģīta IS, kurai būs jāgarantē ļoti augsta pieejamība un drošība, kā arī jānodrošina būtisku valsts pamatfunkciju veikšana. Gan IS programmēšana, gan uzturēšana tiks nodrošināta ārpakalpojumu ietvaros. [↑](#footnote-ref-2)